UEFA

Union of European Football Associations (UEFA; bosanski: Unija evropskih fudbalskih asocijacija, francuski: Union des associations européennes de football, njemački: Union der europäischen Fußballverbände) rukovodeći je organ fudbalskog sporta u Evropi. Ona predstavlja državne fudbalske saveze Evrope, održava evropska takmičenja klubova i državnih reprezentacija, kontrolira novčane nagrade, pravila i medijska prava tih takmičenja. UEFA je jedna od šest nogometnih udruženja članica FIFA-e. Od 32 mjesta na Svjetskom prvenstvu 2006. godine, 14 je dodijeljeno savezima UEFA-e. UEFA je osnovana 15. juna 1954. u Baselu, Švicarska, nakon diskusija između fudbalskih saveza Francuske, Italije i Belgije. Sjedište se nalazilo do 1959. u Parizu, prije nego što je organizacija preselila u Bern. Henri Delaunay je bio prvi generalni sekretar, Ebbe Schwartz predsjednik. Rukovodeći centar je od 1995. u Nyonu, Švicarska. Početkom je sadržavala 25 državnih saveza. Nakon 3. maja 2016. i prijema Nogometnog saveza Kosova u svoje punopravno članstvo, UEFA danas broji 55 punopravnih članica, uključujući i neevropske nogometne saveze kao Tursku, Kipar, Izrael, Gruziju, Armeniju, Azerbejdžan i Kazahstan. UEFA, kao predstavnica državnih saveza, ima nekoliko sporova sa Evropskom komisijom. U 1990-im su se teme kao televizijska prava i posebno međunarodni prelasci igrača (Bosman-pravilo) morali promijeniti, da bi ostali u skladu sa evropskim pravom. Generalni sekretari UEFA-e (naziv promijenjen u "glavni izvršioc" u decembru 1999 godine): Henri Delaunay (Francuska, 1954–1956) Pierre Delaunay (Francuska, 1956–1960) Hans Bangerter (Švicarska, 1960–1989) Gerhard Aigner (Njemačka, 1989–2003) Lars-Christer Olsson (Švedska, od 2004) Predsjednici UEFA-e Ebbe Schwartz (Danska, 1954–1962) Gustav Wiederkehr (Švicarska, 1962–1972) Artemio Franchi (Italija, 1973–1983) Jacques Georges (Francuska, 1984–1990) Lennart Johansson (Švedska, 1990–2007) Michel Platini (Francuska, od 2007–2016) Aleksander Čeferin (Slovenija, od 2016) Predsjednik UEFA-e je automatski i potpredsjednik FIFA-e. Članice Napomene Takmičenja Reprezentacije Glavno takmičenje za muške državne reprezentacije je Evropsko prvenstvo u nogometu, započeto 1958. godine, sa prvom završnicom 1960. i poznato kao Evropski kup država do 1964. godine. UEFA organizuje još i Evropska prvenstva za reprezentacije U-21 (ispod 21 god. starosti), U-19 (ispod 19 god. starosti), U17 (ispod 17 god. starosti). Za ženske državne reprezentacije UEFA održava UEFA žensko prvenstvo za seniorske timove i UEFA žensko U-19 prvenstvo za U-19-timove. UEFA još organizuje zajedno sa CAF-om takozvani UEFA/CAF Meridijanski Kup za mlade ekipe. Klubovi Glavna takmičenja u Evropi: UEFA ligu prvaka, za šampione državnih liga, koje je prvo održano 1955. i bilo poznato kao Evropski kup šampiona do 1991.; Kup UEFA, za državne pobjednike kupova i visoko placirane ekipe u ligama, koje se održava od 1971. kao nasljednik Međugradskog sajamskom kupa (isto održavano od 1955.). Kup pobjednika kupova održavao se od 1960. godine i ujedinjeno je sa UEFA Kupom 1999. UEFA Superkup koji sastavlja pobjednika Lige Prvaka protiv pobjednika UEFA Kupa (prije pobjednika Kupa Pobjednika Kupova), je osnovan 1973. godine. UEFA Intertoto kup je ljetno takmičenje, prije održavan od različitih centralno-evropskih fudbalskih saveza, je ponovo pozvan u život od UEFA-e 1995. kao dodatna mogućnost kvalifikacije za UEFA kup. UEFA Kup regija za poluprofesionalne klubove. UEFA još održava UEFA Ženski Kup za ženske ekipe. Evropsko/Južno-Američki kup je bio zajednički održavan sa CONMEBOL-om između pobjednika Lige prvaka i Copa Libertadores-a. Također pogledajte Ukupni rezultati bosanskohercegovačkih klubova u UEFA-inim kupovima Reference Vanjski linkovi Službeni sajt